CELEX: 32015D1765
Language: bg
Date: 2015-09-30 00:00:00
Title: Решение за изпълнение (ЕС) 2015/1765 на Комисията от 30 септември 2015 година за изменение на приложения I и II към Решение 2004/558/ЕО по отношение на статута на федерална провинция Baden-Württemberg в Германия и на регион Valle d'Aosta в Италия на свободни от инфекциозен ринотрахеит по говедата (нотифицирано под номер С(2015) 6572) (Текст от значение за ЕИП)

2.10.2015   
            
            
               BG
            
            
               Официален вестник на Европейския съюз
            
            
               L 257/44
            
         РЕШЕНИЕ ЗА ИЗПЪЛНЕНИЕ (ЕС) 2015/1765 НА КОМИСИЯТА
   от 30 септември 2015 година
   за изменение на приложения I и II към Решение 2004/558/ЕО по отношение на статута на федерална провинция Baden-Württemberg в Германия и на регион Valle d'Aosta в Италия на свободни от инфекциозен ринотрахеит по говедата
   
      
         (нотифицирано под номер С(2015) 6572)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално член 9, параграф 2 и член 10, параграф 2 от нея,
   като има предвид, че:
   
               (1)
            
            
               С Директива 64/432/ЕИО се определят правила относно търговията с говеда в Съюза. В член 9 от нея се предвижда, че държава членка, която има задължителна национална програма за контрол на една от заразните болести, изброени в списъка в част II от приложение Д към нея, може да представи на Комисията своята програма за одобрение. Посоченият списък включва инфекциозен ринотрахеит по говедата. При инфекциозния ринотрахеит по говедата се проявяват явни клинични симптоми на инфекция, дължаща се на херпес вирус от тип 1 (BHV-1) по говедата. В член 9 от Директива 64/432/ЕИО се предвижда също определянето на допълнителни гаранции, които могат да се изискват за търговията в рамките на Съюза.
            
         
               (2)
            
            
               Освен това в член 10 от Директива 64/432/ЕИО се предвижда, че когато дадена държава членка счита, че нейната територия или част от нея е свободна от една от болестите, изброени в част II от приложение Д към посочената директива, тя представя на Комисията подходяща подкрепяща документация. В посочения член се предвижда също определянето на допълнителни гаранции, които може да се изискват за търговията в рамките на Съюза.
            
         
               (3)
            
            
               С Решение 2004/558/ЕО на Комисията (2) се одобряват програмите за контрол и ликвидиране на BHV-1, представени от държавите членки, изброени в приложение I към същото решение, за регионите, които са изброени в посоченото приложение и за които се прилагат допълнителни гаранции в съответствие с член 9 от Директива 64/432/ЕИО.
            
         
               (4)
            
            
               Освен това в приложение II към Решение 2004/558/ЕО са изброени регионите на държавите членки, които се считат за свободни от BHV-1 и по отношение на които се прилагат допълнителни гаранции в съответствие с член 10 от Директива 64/432/ЕИО.
            
         
               (5)
            
            
               Към момента всички региони на Германия, с изключение на федералните провинции Bavaria, Thuringia, Saxony, Saxony-Anhalt, Brandenburg, Berlin и Mecklenburg-Western Pomerania, са включени в приложение I към Решение 2004/558/ЕО. Посочените федерални провинции са свободни от BHV-1, поради което понастоящем са включени в приложение II към посоченото решение.
            
         
               (6)
            
            
               Германия представи на Комисията подкрепяща документация с цел федерална провинция Baden-Württemberg да бъде счетена за свободна от BHV-1, както и за целите на допълнителните гаранции в съответствие с член 10 от Директива 64/432/ЕИО.
            
         
               (7)
            
            
               След оценката на представената от Германия подкрепяща документация федерална провинция Baden-Württemberg вече не следва да фигурира в приложение I към Решение 2004/558/ЕО, а да бъде включена в приложение II към същото решение, като обхватът на допълнителните гаранции по член 10 от Директива 64/432/ЕИО следва да бъде разширен, за да включи и посочената провинция. Приложения I и II към Решение 2004/558/ЕО следва да бъдат съответно изменени.
            
         
               (8)
            
            
               Към момента регион Valle d'Aosta в Италия е включен в приложение I към Решение 2004/558/ЕО.
            
         
               (9)
            
            
               Италия представи на Комисията подкрепяща документация с цел регион Valle d'Aosta да бъде счетен за свободен от BHV-1, както и за целите на допълнителните гаранции в съответствие с член 10 от Директива 64/432/ЕИО.
            
         
               (10)
            
            
               След оценката на представената от Италия подкрепяща документация регион Valle d'Aosta вече не следва да фигурира в приложение I към Решение 2004/558/ЕО, а да бъде включен в приложение II към същото решение, като обхватът на допълнителните гаранции по член 10 от Директива 64/432/ЕИО следва да бъде разширен, за да включи и посочения регион. Приложения I и II към Решение 2004/558/ЕО следва да бъдат съответно изменени.
            
         
               (11)
            
            
               Поради това Решение 2004/558/ЕО следва да бъде съответно изменено.
            
         
               (12)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложения I и II към Решение 2004/558/ЕО се заменят с текста на приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 30 септември 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ 121, 29.7.1964 г., стр. 1977/64.
   
      (2)  Решение 2004/558/ЕО на Комисията от 15 юли 2004 г. за прилагане на Директива 64/432/ЕИО на Съвета относно допълнителните гаранции при търговията в Общността с говеда във връзка с инфекциозния ринотрахеит по говедата и одобрението на представените от някои държави членки програми за изкореняване на болестта (ОВ L 249, 23.7.2004 г., стр. 20).
   
      ПРИЛОЖЕНИЕ
      „
            ПРИЛОЖЕНИЕ I
            
                        Държави членки
                     
                     
                        Региони на държави членки, по отношение на които се прилагат допълнителните гаранции за инфекциозен ринотрахеит по говедата в съответствие с член 9 от Директива 64/432/ЕИО
                     
                  
                        Белгия
                     
                     
                        Всички региони
                     
                  
                        Чешка република
                     
                     
                        Всички региони
                     
                  
                        Германия
                     
                     
                        Федералните провинции
                        Bremen
                        Hamburg
                        Hesse
                        Lower Saxony
                        North Rhine-Westphalia
                        Rhineland-Palatinate
                        Saarland
                        Schleswig-Holstein
                     
                  
                        Италия
                     
                     
                        Регион Friuli-Venezia Giulia
                        Автономна провинция Trento
                     
                  
         
            ПРИЛОЖЕНИЕ II
            
                        Държави членки
                     
                     
                        Региони на държави членки, по отношение на които се прилагат допълнителните гаранции за инфекциозен ринотрахеит по говедата в съответствие с член 10 от Директива 64/432/ЕИО
                     
                  
                        Дания
                     
                     
                        Всички региони
                     
                  
                        Германия
                     
                     
                        Федералните провинции
                        Baden-Württemberg
                        Bavaria
                        Berlin
                        Brandenburg
                        Mecklenburg-Western Pomerania
                        Saxony
                        Saxony-Anhalt
                        Thuringia
                     
                  
                        Италия
                     
                     
                        Регион Valle d'Aosta
                        Автономна провинция Bolzano
                     
                  
                        Австрия
                     
                     
                        Всички региони
                     
                  
                        Финландия
                     
                     
                        Всички региони
                     
                  
                        Швеция
                     
                     
                        Всички региони
                     
                  “